هو واحد من حكام فى الدوله الايوبيه حكم بعد ابوه الملك الكامل امه هى سوداء بنت الفقيه و كانت بتكره أخوه نجم الدين (من ابوه) و عشان كده خلت جوزها الملك الكامل يخلع نجم الدين من ولايه العهد و يحط مكانه إبنها سيف الدين بالرغم من أنه كان أقل منه فى السن , كمان خلت جوزها يطلع نجم الدين من مصر فخلاه أمير على الشام, و لما اتولى سيف الدين الحكم كان جباراً و ما بيصحاش من شرب الخمر, و كان بيحب الجوارى و كان مقرب ليه دواود صاحب الكرك اللى كان بيبعد عنه المخلصين عشان يسيطر هوه على شئون البلاد و كان دواود عايز يحكم بلاد الشام زى ابوه والده و أمر بحبس فخر الدين يوسف بن شيخ الشيوخ و هوه من المخلصين للوطن و زال حكمه بعد ما رجع نجم الدين و حرر مصر منه.